Pепублика Србија

Општина Пријепоље

Општинско веће

Број:320-12-2-4-1/2024

Дана: 23.10.2024.године.

Пријепоље

На основу члана 46. Закона о локалној самоуправи (″Службени гласник РС″, бр.129/2007 , 83/2014, 101/2016 -др.закон, 47/2018 и 111/2021-др закон ), члана 7. Правилника о остваривању права на регрес за репродуктивни материјал–прво вештачко осемењавање бр.320-12-2-4/24 („Службени гласник општине Пријепоље“, бр 6/24), Одлуке Општинског већа бр 320-12-4-1/2024 од 23.10.2024. године о расписивању Јавног позива за остваривање права на регрес за репродуктивни материјал-прво вештачко осемењавање, члана 62. Статута општине Пријепоље („Службени гласник општине Пријепоље“, бр. 3/19 , 3/21 и 6/22 ), члана 14. Пословника о раду Општинског већа општине Пријепоље („Службени гласник општине Пријепоље“, бр.13/21), на седници одржаној дана 23.10.2024.године расписује:

**Јавни позив за остваривање права на регрес за репродуктивни материјал-прво вештачко oсемењавање**

**Члан 1.**

Предмет јавног позива је реализација Програма мера за спровођење пољопривредне политике и политике руралног развоја општине Пријепоље у 2024.год. која се односе на остваривање права на регрес за репродуктивни материјал-прво вештачко осемењавање , општи услови, критеријуми и поступак доделе као и максималан износ подстицаја по кориснику.

Средства за спровођење ове мере инвестиције у физичку имовину пољопривредних газдинстава обезбеђена су у Буџету општине Пријепоље у оквиру програма -Пољопривреда и рурални развој, позиција 76, функционална класификација 421,економска класификација 451 у износу од 3.500.000 дин. и планирана су Програмом мера подршке за спровођење пољопривредне политике и политике руралног развоја општине Пријепоље за 2024.год.

**Члан 2.**

 Општина Пријепоље регресира део трошкова за репродуктивни материјал(вештачко осемењавање) у износу од: 2.500 динара по грлу – за осемењавање јуница и крава из широке популације крупне стоке.

Регрес се додељује само за прво вештачког осемењавања грла, једнократно у току године.

ОПШТИ УСЛОВИ ЗА ОСТВАРИВАЊЕ ПРАВА НА РЕГРЕС

**Члан 3.**

 Право на остваривање регреса остварују физичка лица ако:

1.су уписана у Регистар пољопривредних газдинстава и налазе се у активном статусу,

2. имају пребивалиште на територији општине Пријепоље

3,имају животињу обележену и регистровану (на носиоца или члана РПГ)у складу са законом којим се уређује ветеринарство и имају ХИД број.

Додела средстава вршиће се по редоследу подношења захтева (заводни број са писарнице) док постоје расположива средства опредељена за ову меру

ПОТРЕБНА ДОКУМЕНТАЦИЈА

 **Члан 4.**

 За остваривање права на регрес подносилац захтева доставља следећа документа:

1 .захтев за доделу регреса зa ( вештачко осмењавање крава /јуница),потписан од стране подносиоца

2. фотокопију важеће личне карте (ако је са чипом очитана) носиоца пољопривредног газдинства,-подносиоца захтева

3.извод из електронског регистра пољопривредних газдинстава е-РПГ за текућу годину,

4. извод из електронског регистра пољопривредних газдинстава е-РПГ сточног фонда за текућу годину,

5.потврда са бројним стањем грла(и бројевима ушних маркица грла) на газдинству из Ветеринарске станице не старија од месец дана у моменту подношења захтева,

6. оргинал потврда или рачун,за прво вештачко осемењавање крава, од овлашћеног извршиоца вештачког осемењавања издата у периоду **21.11.2023. године до 22.11.2024 године**

 НАЧИН ПОДНОШЕЊА ПРИЈАВА ЗА ОСТВАРИВАЊЕ ПРАВА НА РЕГРЕС

**Члан 5.**

 Поступак за оствaривање права на регрес покреће се подношењем захтева са прописаном документацијом у периоду од:

**ЗАХТЕВИ ЗА ОСТВАРИВАЊЕ ПРАВА НА РЕГРЕС ПОДНОСЕ СЕ ОД 28.10.2024 године до 28.11.2024.године**

На адресу:

Општина Пријепоље,

Трг братства и јединства бр.1

Пријепоље

 са назнаком

 ,,Комисији за доделу регреса за репродуктивни материјал

 (прво вештачко осемењавање) у 2024.год.’’

 Путем поште или непосредно на писарници Општинске управе општине Пријепоље, у затвореној коверти са пуном адресом пошиљаоца на полеђини коверте.

Захтеви послати на било који други начин, факсом, електронском поштом и др. на погрешну адресу или поднети од стране лица која не испуњавају услове из Правилника одбацују се без разматрања.

Рок за подношење захтева за остваривање права на подстицаје трајаће од 28.10.2024.године до 28.11.2024.године.

Није могуће накнадно употпунити документа која недостају, а која су наведена у Јавном позиву, након истека рока за подношење захтева.

**Члан 6.**

Сва документа која се достављају уз захтев морају да гласе на подносиоца захтева и прилажу се у оригиналу или овереној копији, ако Правилником није прописано другачије.

Поступак спровођења доделе регреса

**Члан 7.**

Испуњеност услова за доделу регреса из овог Јавног позива утврђује Комисија за доделу регреса (у даљем тексту: Комисија), коју посебним решењем образује Општинско веће општине Пријепоље на основу захтева и приложене документације.

 Комисија има задатак да: припреми и објави текст јавног позива,изврши административну обраду захтева за одобравање регреса, провером података из захтева, документације приложене уз захтев ,службених евиденција након тога сачини и објави ранг листу подносилаца захтева са износом регреса.

Учесници Јавног позива имају право увида у поднете захтеве , приложену документацију и право жалбе на ранг листу о додели регреса или одбијеном захтеву за доделу регреса Општинском већу општине Пријепоље у року од 8 дана од дана објављивања листе.

Општинско веће доноси коначну одлуку о остваривању праву на доделу регреса након разматрања жалби.

 На основу одлуке из члана 7. став 5. Правилника за остваривање права на регрес за репродуктивни материјал-прво вештачко осемењавање , Одељење за буџет и финансије врши исплату додељених средстава за регрес на наменски рачун корисника отворен код пословне банке.

.

**Члан 8.**

 Јавни позив биће објављен на званичној интернет страници општине Пријепоље [**www.prijepolje.ls.gov.rs**](http://www.prijepolje.ls.gov.rs/)и огласној табли Oпштинске управе.

Дана:23.10.2024.године ОПШТИНСКО ВЕЋЕ

Пријепоље Драго Попадић

 --------------------